Անվան այլ կիրառումների համար տե՛ս՝ Արմեն Մկոյան (այլ կիրառումներ)

**Արմեն Սերգեյի Մկոյան** (մայիսի 15, 1961(1961-05-15), Սամցխե-Ջավախեթի մարզ, Վրացական ԽՍՀ, ԽՍՀՄ), գործարար, Էլիտ Գրուպի հիմնադիր, «Ջավախքին աջակցություն» հիմնադրամի հոգաբարձուների խորհրդի անդամ, Հայաստանի արդյունաբերողների և գործարարների միության նախագահության անդամ։

Կենսագրություն
--------------

Ծնվել է 1961 թվականի մայիսի 15-ին Ջավախքի Դիլիսկա գյուղում։

1975 թվականին Դիլիսկա գյուղի դպրոցից տեղափոխվել է սովորելու Երևանի № 3 ֆիզմաթ թեքումով դպրոց, որն ավարտել է 1978 թվականին։ 1977 և 1978 թվականներին Մաթեմատիկա առարկայի հանրապետական օլիմպիադայում զբաղեցրել է 2-րդ տեղը։ 1977 թվականին Ֆիզիկա առարկայի հանրապետական օլիմպիադայում զբաղեցրել է 2-րդ տեղը։ 1983 թվականին կարմիր դիպլոմով ավարտել է Երևանի պետական համալսարանի ԵՊՀ ֆիզիկայի ֆակուլտետը։ Եղել է «Կալինինի» անվան անվանական թոշակառու – ամենաբարձր հնարավոր թոշակը։ 1983-1985 թվականներին աշխատել է «Լազերային տեխնիկա» ԳԱՄ-ում։

1983-1985 թվականներին սովորել է Մոսկվայի Լոմոնոսովի անվան պետական համալսարանի Ֆիզիկայի ֆակուլտետի քվանտային ռադիոֆիզիկայի ամբիոնի ասպիրանտուրայում և գերազանցությամբ ավարտել այն։ 1989 թվականին պաշտպանել է թեկնածուական թեզը «Լույսի կոլեկտիվ կոմբինացիոն ցրման քվանտային տեսությունը» թեմայով։ Հանձնել է Լև Լանդաուի տեսական մինիմումը, որը Լև Լանդաուի օրոք հանձնել են ընդամենը 43 հոգի ամբողջ աշխարհով։ Մինչ օրս Լադաուի մինիմումը հանձնել են ընդամենը 3 հայ։
1990 թվականին ընտրվել է Երևանի քաղաքային խորհրդի անդամ որպես անկուսակցական։

Ձեռնարկատիրական գործունեություն
-------------------------------

ԽՍՀՄ-ի փլուզումից հետո թողել է գիտական կարիերան, և 1991 թվականից սկսել է զբաղվել բիզնես գործունեությամբ։ Սկզբից սկսել է զբաղվել տարբեր ապրանքատեսակների Հայաստան ներկրմամբ և մեծածախ վաճառքով՝ լամպ, կաշի, կոշիկ, կարագ, խմիչք։ Այնուհետև ընկերների հետ հիմնադրել է «Փունջ» սուպերմարկետը Վաղարշյան փողոցի վրա։ Այնուհետև «Փունջ» ընկերությունը գնել է «Արդշինբանկ»-ի 16% բաժնետոմսեր, որոնք կորցրել է 2002 թվականին, երբ «Արդշինբանկ»-ը սնանկացել է։ 1996-2002 թվականներին Արմեն Մկոյանը եղել է «Արդշինբանկ»-ի խորհրդի անդամ։ 

«Էլիտ Պլազա» բիզնես-կենտրոնը երեկոյան
«Էլիտ Պլազա» բիզնես-կենտրոն
2000 թվականին հիմնադրել է «Էլիտ Գրուպ» կառուցապատող ընկերությունը։ Հայաստանի արդյունաբերողների և գործարարների միության նախագահության անդամ է։
2011 թվականից «Կապիտալ Ասեթ Մենեջմենթ» ընկերության խորհրդի անդամ է։ «Կապիտալ Ասեթ Մենեջմենթ» ՓԲԸ-ն Հայաստանում ներդրումային և կամավոր կենսաթոշակային ֆոնդերի առաջին գրանցված կառավարիչն է։ Ընկերությունը պետական գրանցում է ստացել 2012 թվականի հոկտեմբերի 18-ին և ստացել ՀՀ կենտրոնական բանկի կողմից լիցենզիա։

Պարգևներ
--------

2009 թվականին Արմեն Մկոյանը երկարամյա, բարեխիղճ և անբասիր աշխատանքային գործունեության համար պարգևատրվել է Հայաստանի վարչապետի հուշամեդալով։ 2015 թվականին տնտեսության բնագավառում նշանակալի գործունեության համար պարգևատրվել է Անանիա Շիրակացու մեդալով։

Ընտանիք
-------

Ամուսնացած է, ունի 2 զավակ։

Ծանոթագրություններ
------------------

1. ↑  «Մեզ համար կարևոր խնդիր է ապագա սերունդների համար ներդրում ունենալը» // «Դե Ֆակտո», 24.01.2014
2. ↑  «Արմեն Մկոյան [[Ջավախքին աջակցություն հիմնադրամ]]ի հոգաբարձուների խորհրդի անդամ». Արխիվացված է օրիգինալից 2019 թ․ մայիսի 10-ին. Վերցված է 2019 թ․ սեպտեմբերի 18-ին.
3. 1 2  «Արմեն Մկոյան Հայաստանի արդյունաբերողների և գործարարների միության նախագահության անդամ». Արխիվացված է օրիգինալից 2023 թ․ հունիսի 26-ին. Վերցված է 2019 թ․ սեպտեմբերի 18-ին.
4. ↑  Мкоян, Армен Сергеевич Квантовая теория кооперативного комбинационного рассеяния света
5. ↑  Авторефераты диссертаций МГУ։ Мкоян, Армен Сергеевич Квантовая теория кооперативного комбинационного рассеяния света
6. ↑  "ՖՐԱՆՍԻԱՅԻ ՀԱՆՐԱՊԵՏՈՒԹՅՈՒՆ ՄԵԿՆՈՂ ՀՀ ՊԱՏՎԻՐԱԿՈՒԹՅԱՆ ՄԱՍԻՆ" // «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ ԿԱՐԳԱԴՐՈՒԹՅՈՒՆԸ», 7 փետրվարի 2001թ.
7. ↑  "«Կապիտալ Ասեթ Մենեջմենթ»" // «Ղեկավարներ», 05․10․2018
8. ↑  «Պաշտոնական լրահոս։ ՀՀ վարչապետ Տիգրան Սարգսյանը ՀՀ վարչապետի հուշամեդալներ է հանձնել» // «Հայաստանի Հանրապետության Կառավարություն», 30 ապրիլի 2009
9. ↑  «Պաշտոնական լրահոս։ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ ՀՐԱՄԱՆԱԳԻՐԸ» // «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ», 2015թ. մայիսի 23

Հղումներ
--------

 Վիքիքաղվածքն ունի քաղվածքների հավաքածու, որոնք վերաբերում են  ***Արմեն Մկոյան (գործարար)*** հոդվածին
* 
* 
* 
* «Կապիտալ Ասեթ Մենեջմենթ» ՓԲԸ-ի պաշտոնական կայք
* ՍԵՅՍՄԱԿԱՅՈՒՆ ԷԼԻՏԱՐ ՇԻՆԱՐԱՐՈՒԹՅԱՆ ԱՌԱՋԱՏԱՐՆ ԱՄԲՈՂՋ ՏԱՐԱԾԱՇՐՋԱՆՈՒՄ
* Մշտապես գտնվում է բարերարների ուշադրության կենտրոնում
* Էլիտ րուպի տնօրեն. Գազի և էլեկտրաէներգիայի սակագներ Archived 2020-09-24 at the Wayback Machine.

### Հարցազրույցներ

* Գործարար հանդիպում Գրիգոր Առաքելյանի հետ` Արմեն Մկոյան (Էլիտ Գրուպ), մաս 1 Արմեն Մկոյանի հարցազրույցը Զարթուցիչ Նախագիծ-ի հեղինակ Գրիգոր Առաքելյանին
* Գործարար հանդիպում Գրիգոր Առաքելյանի հետ՝ Արմեն Մկոյան (Էլիտ Գրուպ), մաս 2

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Արմեն Մկոյան (գործարար)** կատեգորիայում։ |